Бубрежна болест и дијализа
Ова се бубрезите, органи со големина на тупаница и во форма на грав.
Тие се љубезни и вредни органи сместени во горниот дел на стомакот.
Се наоѓаат на задниот дел на абдоминалната празнина, од двете страни на 'рбетниот столб.
Бубрезите имаат четири многу важни улоги. За среќа ги имаме два.
Тие се неопходни екскреција, која секој ден го чисти вашето тело од штетните материи што поминуваат низ него,
како што се уреата и други хемикалии.
Но, понекогаш вашите бубрези може да се разболат.
Ова може да настане како резултат на пиење на големи количини на алкохол,
или користење на дрога или како резултат на друга болест, како дијабетесот,
или поради повреда која води до бактериска инфекција.
Ова може да предизвика откажување на бубрезите,
што значи дека бубрезите не можат правилно да функционираат,
и доведува до трупање на отпадни продукти во телото.
Како што можете да си замислите, овие отпадни продукти се опасни
и ако останат во вашето тело предолго може да предизвикаат сериозна штета.
За да им се помогне на бубрезите во извршување на нивната должност,
пациентите може да одат на дијализа, која трае отрилика 4 часа, три пати неделно.
Што се случува за време на дијализата?
Пациентите седат на големи, удобни столови и им се вметнува игла во вената.
Непрочистената крв започнува да се движи во машината за дијализа.
Ајде да ја следиме крвта за да видиме како се прочистува.
Пумпа ја турка крвта низ системот од цевки за дијализа, кои се направени од полупропустлива мембрана,
што ги спречува големите честички како крвните клетки и протеините, да излезат од цевките.
Цевките се потопени во течност за дијализа или дијализат.
Течноста за дијализа е специјална смеса од чиста вода, електролити и соли,
не содржи уреа, ниту отпадни продукти.
Отсуствто на отпад во течноста за дијализа значи дека како што крвта тече, во цевките има повисока концентрација на отпадни производи,
па тие преминуваат од крвта во течноста за дијализа, по пат на дифузија.
Течноста за дијализа содржи и електролити и соли со цел да се корегираат било какви нарушувања на рамнотежата во крвта,
кои би можеле да бидат причина за откажувањето на бубрезите.
Тие исто така се филтрираат од крвта преку дифузија.
Понекогаш, глукозата е исто така вклучена во течноста за дијализа,
или за да се отстрани прекумерната течност од крвта,
или доколку недостасува, за да се обезбеди повеќе глукоза во крвта.
Штом крвта темелно ќе се исфилтрира и исчисти, таа се враќа во пациентот преку артерија.
Употребената течност за дијализа се отстранува.
Иако дијализата може да ја замени работата на бубрегот кој откажал,
таа може да биде многу неудобна и да одзема многу време.
Од овие причини некои пациенти се одлучуваат за трансплантација на бубрег.
Но, иако ова се покажува како подобро и подолготрајно решение,
бидејќи нема потреба од рестриктивна диета или неудобни третмани,
трансплантацијата е многу скапа, а пронаоѓањето на соодветен донор е многу тешко.
Дури и ако и двата услови се исполнети, постои ризик вашето тело да го отфрли трансплантираниот бубрег,
затоа треба да користите имуносупресивни лекови по трансплантацијата.
Затоа, запомнете дека треба добро да се грижите за вашите бубрези,
затоа што тие го одржуваат вашето тело чисто и здраво.
